Люстра (фільм)

«Люстра» () — аўтабіяграфічны фільм Андрэя Таркоўскага.

 Сюжэт 
Аляксей (Ігнат Данільцаў) глядзіць тэлевізар, дзе паказваюць, як доктар лечыць заіклівага хлопчыка. Падзеі адбываюцца ў трох часавых пластах: да, у час і пасля вайны. Фільм складаецца са сноў і ўспамінаў Аляксея, яны датычаць збольшага маці, вясковай хаты, дзе Аляксей гадаваўся, а таксама Аляксеевай жонкі Наталлі і яго сына Ігната. Галоўныя падзеі ў жыцці героя — развод маці, паваеннае дзяцінства — падаюцца плаўна, паступова змяняючы адна адну. Сямейныя размовы надаюць ўтульнасці стужцы, у фінале — няспешная размова юных бацькоў Аляксея пра дзіця, якое яны толькі яшчэ чакаюць. Галоўны герой кінаапавядання — Аляксей, знаходзіцца ў кадры толькі дзіцём. Сталым на «поўны рост» яго не паказваюць: мы чуем толькі голас (І. Смактуноўскі), бачым яго рукі, і яго самога — камера нібыта глядзіць яго вачыма. У фільме шмат дакументальных уставак Грамадзянскай вайны ў Іспаніі, Вялікай Айчыннай, пагранічнага канфлікту з Кітаем, запуску савецкіх стратастатаў. Фільм суправаджаецца вершамі Арсенія Таркоўскага ў выкананні аўтара, музыкаю Баха, Пёрсела ды іншых кампазітараў.

 У ролях 
Тэкст ад аўтара чытае Інакенцій Смактуноўскі. Вершы чытае Арсеній Таркоўскі.
 Маргарыта Церахава — Маці, Наталля
 Алег Янкоўскі — Бацька
 Філіп Янкоўскі — Алёша (5 гадоў)
 Ігнат Данільцаў — Малады Аляксей (12 гадоў), Ігнат
 Мікалай Грынько — дырэктар друкарні
 Ала Дзямідава — Ліза
 Юрый Назараў — вайсковы інструктар
 Анатоль Саланіцын — Доктар
 Аляксандр Мішарын — доктар пры божай пасцелі Аляксея
 Ларыса Таркоўская — Надзея
 Тамара Агароднікава — няня, суседка, дзіўная жанчына за чайным столікам
 Дэль Боске — іспанец

Катэгорыя:Фільмы СССР 1974 года
Катэгорыя:Фільмы-драмы СССР
Катэгорыя:Фільмы на рускай мове
Катэгорыя:Фільмы Андрэя Таркоўскага
Катэгорыя:Фільмы па сцэнарыях Андрэя Таркоўскага
Катэгорыя:Фільмы студыі «Масфільм»